o
Moni toivoo, että heillä olisi jonkun muun elämä, -
mutta totuus on, että kaikilla on ongelmia. Me voimme nauttia -
elämästämme, kuten Jumala tahtoo meidän tekevän.
Tästä ja paljosta muusta puhun tänään sarjassa Iloa arkeen.
ILOA ARKEEN: Terve asenne itseä kohtaan 1/2
Puhun tänään terveestä asenteesta itseä kohtaan.
Monet ihmiset eivät pidä itsestään, hylkäävät itsensä, ja seurauksena -
heidän elämänsä on kurjaa. He tekevät myös muut onnettomiksi.
Monet eivät pidä elämästään, vaan toivovat, että heillä olisi -
jonkun toisen elämä ja paljon muutakin sellaista, mitä muilla on.
He haluavat näyttää samalta ja olla yhtä lahjakkaita kuin muut, -
mutta Jumala ei koskaan auta heitä olemaan joku muu.
Olet mitä olet ja sinun pitää tulla toimeen sillä, mitä sinulla on.
Muutumme ajan mittaan, mutta miksemme nauttisi elämästä -
matkan varrella määränpäähämme? Tuhlasin monta vuotta elämästäni.
Liian monet sanovat ikääntyessään: "Tuhlasin niin paljon elämästäni."
Raamattu neuvoo kuuntelemaan vanhempia ihmisiä, koska
me olemme kokeneet paljon ja tiedämme asioita -
ja jos kuuntelet, voit säästyä monelta harmilta.
Elämäänsä ei pidä tuhlata odottaessaan, että pääsee -
johonkin täydelliseen paikkaan, eikä koskaan nauti olotilastaan.
Voit nauttia olostasi matkalla sinne, minne olet menossa.
Raamattu sanoo, että Jumala vie meitä ilosta iloon, -
mutta voit nauttia myös niiden väliin jäävästä ajasta.
Ihan kuin sinulla olisi 1-vuotias lapsi ja toivoisit hänen olevan -
kaksi jne. Et koskaan nauti juuri siitä iästä, jossa hän on.
Nauti olostasi, älä katso muita joilla luulet olevan enemmän -
iloa kuin sinulla äläkä toivo saavasi heidän iloaan.
Sanokaa kaikki: "Pidän itsestäni. Hyväksyn itseni."
ja "Rakastan elämääni."
Nyt joku sanoo: "Tietäisitpä mitä elämäni on, -
niin et pyytäisi minua sanomaan noin."
Kyllä pyytäisin, koska elämäsi on mitä on, -
ja voivottelu vain pahentaa asioita. Voit nauttia elämästäsi, jos haluat.
1. Pietarin kirje 3:10: "Sillä se, joka tahtoo rakastaa elämää..."
Emmeköhän me kaikki tahdo?
Eikö kaikki, mitä tavoittelemme, tähtää onnen saamiseen?
Haluat uuden talon, koska uskot sen tekevän sinut onnelliseksi.
Etsimme aina vain sellaista, jonka uskomme tuovan meille onnen.
1.Piet. 3:10: "Joka tahtoo rakastaa elämää ja nähdä hyviä päiviä, -
hillitköön kielensä pahasta sanasta ja huulensa valhetta puhumasta."
On monia asioita, joista voi puhua pahoja sanoja, mutta erityisesti -
haluan varoittaa teitä puhumasta "pahaa" itsestänne ja elämästänne.
Älkää kirotko tulevaisuuttanne, -
vaikka ette pitäisikään tähänastisesta elämästänne.
Alkakaa puhua eri tavalla.
Tehkää sopimus Jumalan kanssa ja sanoutukaa irti paholaisesta.
Paholainen sanoo: "Olet tyhmä", ja me toistamme sen.
Lopettakaa paholaisen toistaminen ja alkakaa toistaa Jumalaa.
1. Piet. 3:11: "Kääntyköön hän pois pahasta, tehköön hyvää -
ja etsiköön rauhaa." Et voi nauttia elämästäsi ilman rauhaa.
Ja Room. 14:17 sisältää nerokkaan pienen ajatuksen:
Jumalan valtakunta ei ole syömistä eikä juomista, vaan kolmea asiaa, -
jotka on pantu mielestäni siihen järjestykseen, jossa ne tulevat -
elämäämme. "Jumalan valtakunta on vanhurskautta, rauhaa ja iloa, -
jotka Pyhä Henki antaa." Saatat haluta iloa, mutta et saa sitä, -
jos et ymmärrä vanhurskautta. Sinun pitää tietää,kuka olet Jeesuksessa.
Ellet ole vanhurskas, sinulla ei ole ilon henkeä elämässäsi.
Voit olla Jumalan kanssa tietäen, kuka olet Kristuksessa, tai voit -
syyllisenä ajatella, mitä et ole sen sijaan, mitä olet Hänessä.
Kun tunnet itsesi Jeesuksessa ja teet rauhan Jumalan kanssa,-
voit saada rauhan itsesi kanssa.
Sitten voit myös päästä rauhaan ihmisten ja olosuhteiden kanssa.
Jeesus pystyi rauhoittamaan myrskyn, koska Hänessä oli rauha.
Et voi rauhoittaa mitään, jos itselläsi ei ole rauhaa.
Nyt joku sanoo: "Kunpa saisinkin olosuhteisiini jotain rauhaa!"
"Kunpa tässä talossa olisi edes joskus rauha."
Tee ensin rauha sisälläsi. Tuo tieto on tänne tulemisen arvoinen!
Mitä tahansa haluat saada, sinun täytyy ensin luoda sisälläsi.
Jos haluat alkaa tehdä hyvää, sinun on oltava vanhurskas.
Sisälläsi on hyvien tekojen siemen ja seisot Jumalan edessä, -
joten voit helpottuneena alkaa kantaa hyvää hedelmää.
Omenapuun ei tarvitse ponnistella tuottaakseen omenia.
Se vain tuottaa niitä.
Jos tiedät, että sinulla on Jumalan vanhurskaus, -
niin hedelmäsi tulevat olemaan hyvät teot.
Jesaja 61 sanoo, että me olemme vanhurskauden puita, -
Herran tarhaa, jolla Hän osoittaa kirkkauttaan.
Jos tiedät, kuka olet Kristuksessa, tulet tuottamaan hyviä tekoja.
Lopeta heikkouksiesi kanssa taistelu ja rakastu Jeesukseen.
Mene tutustumaan häneen ja usko mitä Raamatussa sanotaan:
Tulet niiden kaltaisiksi, joiden kanssa seurustelet. Ymmärrättekö?
Älä vietä aikaasi ruikuttajien, narisijoiden, -
valittajien ja luovuttajien...
haaleiden, puolikypsien ihmisten kanssa, -
joilla on uskonnollinen tarra auton ikkunassa ja Jeesus-pinssi.
Mene intohimoisten, tulisieluisten ja innostuneiden ihmisten seuraan.
Hakeudu seuraan, joka saa sinut innostumaan, ei lannistumaan.
Voisit ratkaista monta ongelmaasi, jos vain valitsisit uusia ystäviä.
Kuulitteko mitä sanoin? Tarvitset ehkä erilaisia ystäviä.
On hyvä kuunnella ystävien murheita, mutta sinun ei tarvitse -
muuttua toisten ongelmien kokoaikaiseksi kaatopaikaksi.
Monilla ihmisillä on ongelmia mutta he eivät halua päästä niistä eroon.
Tajusin, että jos olen yrittänyt auttaa jotakuta neljä vuotta -
tuloksetta, niin hän ei halua apua.
Paholainen vain käyttää häntä imeäkseen minusta elämänilon pois.
No niin: vanhurskaus, rauha ja ilo!
Ilo Herrassa on väkevyytenne. Iloitse Herrassa!
Tänään on Herran päivä, ja aion iloita.
Äläkää väittäkö, että kurjien olosuhteiden takia ette voi iloita.
"Iloitkaa Herrassa!", kirjoitti Paavali vankilassa, joka oli
rakennettu kaupungin viemärin keskelle ja -
hän seisoi ehkä polviaan myöten ihmisjätteessä.
Olen käynyt siellä ja jos sellaisessa paikassa pystyy -
sanomaan "Iloitkaa Herrassa!", -
me voimme sanoa niin missä vain.
Voit tehdä mitä haluat. Olet vapaa ja Jumala on puolellasi.
Paholainen tulee sinua vastaan, mutta hän joutuu kyllä pakenemaan.
Hän haluaa sinulle pahaa, mutta Jumala vielä enemmän hyvää.
Opi sanomaan vastaan paholaiselle. Etsi rauhaa ja pyri siihen.
Muuten et voi saada iloa.
Rauha on vapautta peloista, kiihkoilusta ja moraaliongelmista.
Etsi rauhaa innokkaasti. Saarnaan mielelläni rauhasta -
ja opetan ihmisille, että rauhaa pitää etsiä, sitä ei saa helpolla.
On muutettava asennettaan.
Saatat joutua suostumaan siihen, ettet ole aina oikeassa, -
ja siihen, että suljet suusi vähän ennen kuin haluaisit.
Et saa aina viimeistä sanaa.
Itse kyllästyin elämään ilman rauhaa.
Päätin löytää rauhan, hinnalla millä hyvänsä.
"En enää aio elää näin! Olen koko elämäni ollut vihainen jostain."
Yritin koko elämäni ajan muuttaa asioita, joita en voinut muuttaa.
Ymmärrättekö mitä tarkoitan?
Et voi saada ihmisiä rakastamaan Jumalaa, tai sinua.
Et voi saada ihmisiä tekemään sellaista, mitä he eivät halua.
Vain Jumala voi muuttaa ihmistä.
Avioliittoni ensimmäisten 10 vuoden ajan yritin muuttaa miestäni.
Samaan aikaan yritin muuttaa myös lapsiani ja ystäviäni.
Opin lopulta, ettei sellainen luo hyviä ihmissuhteita.
Mieheni oli varmaan vähällä jättää minut, kun viimein tajusin sen.
Jumala sanoi minulle: Miehesi Dave ei ole ongelma; sinulla on ongelma.
Sinun ei tarvitse yrittää muovata läheisiäsi uuteen uskoon, -
sillä Jumala tekee sen. Jos haluat rauhaa elämääsi, -
hoida omat asiasi, jätä ihmiset rauhaan ja rukoile.
No niin, tämä ei kestä enää pitkään, kohta päästään asiaan.
1.Piet.3:11 "Etsikää ja tavoitelkaa rauhanomaisia suhteita Jumalan, -
lähimmäistenne ja itsenne kanssa." Siinä on kolme erilaista suhdetta, -
joissa meillä tulisi olla rauha. Jumala, lähimmäiset ja itsemme.
Ellet saa rauhaa itsesi kanssa, sitä ei tule olemaan muiden kanssa.
Galatalaiskirje 5:14.
"Lain kaikki käskyt on pidetty, -
kun tätä yhtä noudatetaan:
Rakasta lähimmäistäsi niin kuin itseäsi." Se on siinä.
Ihmissuhteissa kaikki on seurausta siitä, miten suhtaudut itseesi.
Suhteesi itseesi määrittää kaikkea.
Jos olet kriittinen tai ankara itsellesi, olet sitä myös muille.
Jos jatkuvasti luet lakia itsellesi, teet niin myös muille.
Jos et salli itsesi nauttia elämästä, niin ihmiset, jotka -
tekevät niin, ärsyttävät sinua.
Ennen en nauttinut elämästäni, ja suutuin Davelle, koska hän -
nautti elämästään. Olisin halunnut hänen mököttävän minun kanssani.
Kun olet huonolla tuulella,et halua ketään piristämään sinua, eikö?
Olet vihainen, kun he ovat iloisia: "Hyvähän sinun on, kun ei tarvitse-
tehdä mitään! Minä teen aina kaikki työt ja kannan vastuun."
Heittäkää marttyyriasenne pois!
Sen, mitä teette muille, tehkää Herran nimeen älkääkä muistuttako -
muita kaikesta, jota teemme heille ja mitä he puolestaan eivät tee.
Saarnaan paremmin kuin luulinkaan!
Ennen toivoin, että minulla olisi erilainen työ. Joskus tuntuu, -
että vain tulen kaupunkiin, haukun kaikki pystyyn ja lähden pois.
Mutta toivon, että sanomassani olisi rakastava sävy, koska kaikki-
mitä sanon, on Jumalalta. Olen tässä vain, koska olen kohdannut -
karun totuuden. Ja vain totuus voi vapauttaa meidät.
Emme voi asua Disneylandissa, vaan meidän pitää elää todellisuudessa.
Eikö niin?
Ongelmana eivät ole muut ihmiset eivätkä edes olosuhteemme, -
vaan me itse, ja tapa, miten suhtaudumme olosuhteisiimme.
Se, että israelilaiset jäivät autiomaahan jumiin 40 vuodeksi, -
ei ollut kaikenmaailman -laisten ja -läisten syy.
Oli heettiläisiä, girgasilaisia, perissiläisiä, jebusilaisia -
ja monia muita -laisia ja -läisiä. Raamatussa on niistä pitkä lista.
Ja nyt meilläkin on omat -laiset ja -läiset: Äkeät naapurilaiset, -
selkäkipulaiset, tuhmat lapsilaiset, "voi minua raukkaa" -laiset.
Ja mitä me teemme? Harhailemme autiomaassa 40 vuotta, vaikka -
voisimme elää Luvatussa Maassa. Kierrämme ympyrää ja valitamme:
Voi Jumala, en tiedä, mikä elämässäni on vialla.
Kunpa vain muuttaisit kaikki nämä ihmiset, jotka minua vaivaavat.
Jumala, jos vain antaisit minulle paremmat olosuhteet ja uuden talon-
ja voi kun muuttaisit puolisoni ja lapseni.
Mutta Jumala sanoi: Et voi olla säälittävä ja voimakas yhtä aikaa.
Saarnastuolissa olin olevinani voimakaskin, ja kun tulin kotiin, -
säälin itseäni ja yritin syyllistää Davea, kun hän lähti golfaamaan.
"Entäs minä?"
Niin, entäs minä?
Dave sanoi siihen: Tulisit mukaan! "En pidä urheilusta."
"En halua. En tykkää."
Lopulta älysin, ettei ole hänen syy, etten pidä urheilusta, ja -
voin tehdä jotain omaa sillä aikaa.
Olin yrittänyt saada häntä eroon urheilusta, ja eräänä päivänä -
hän katsoi jalkapalloa TV:stä, kuunteli pesäpalloa radiosta -
ja kiillotti golfmailojaan!
Siis, hän teki niitä kaikkia yhtä aikaa!
Ajattelin: "Ehkäpä taktiikkani ei sittenkään toimi."
Viimeistään silloin pitää viisastua kun uuvumme emmekä saa tuloksia.
Kuka on yrittänyt muuttaa toista ja on nyt viimein valmis sanomaan:
"Huomaatko, se ei toimi."
Jos yrität muuttaa ihmisiä, niin ainut mikä muuttuu, -
on että he jättävät sinut. Vain Jumala voi muuttaa ihmisiä.
En tarkoita, etteikö meidän pitäisi tarvittaessa oikaista virheitä.
Kyllä pitää.Rakkaus ei ole helppoa. Perheissä pitää keskustella, -
mutta kun lopulta joudut seinää vasten ja jos haluat vielä saada -
rauhaa ja iloa, anna Jumalan hoitaa asia ja ala nauttia elämästä.
Jos sinulla ei ole rauhaa eikä iloa, et voi antaa niitä muille.
Puhutaanpa vielä vähän siitä, miten suhtaudumme itseemme.
Mistä ominaisuuksistasi pidät? Entä mistä et pidä?
Mitkä ovat vahvuutesi ja heikkoutesi? Kirjoita niistä lista.
Tässä on muutamia asioita omasta listastani, jotka ovat vahvuuksia:
Nautin, kun voin ilahduttaa muita. Se tekee minut onnelliseksi.
Olen hyvin keskittynyt, määrätietoinen ihminen.
Pidän hyvää huolta itsestäni. Se tuo hyvänolon tunteen.
Minulla on itsekuria. Olen ahkera. En ole laiska.
Uskon vaistoavani herkästi ihmisten tunteita ja olen huomaavainen.
Saatatte sanoa: "Jopas!"
"Kuulostaa, että ylpeys on sinulle ongelma."
Omien vahvuuksiensa tuntemisessa ei ole mitään pahaa.
En ole vieraanvarainen. En halua, että ihmiset tulevat kotiini.
En vaan halua.
Voin viedä teidät ulos syömään; sieltä voin poistua kun haluan.
Olen pahoillani, mutta ihmiset ovat koko ajan kimpussani.
Kotona haluan olla rauhassa.
Meillä oli vieraita eräänä iltana ja sanoin heille: "Onneksi olkoon,-
asumme täällä kuudetta vuotta, ja olette ensimmäiset, jotka kutsuin."
Joistakin tämä kuulostaa pahalta ja Raamattu neuvoo olemaan -
vieraanvarainen, ja yritän muuttua. Tein sen jo kerran tänä vuonna.
Aion kehittyä sillä alueella.
Meillä on seurakunnassa St.Louisissa eräs tuttu pariskunta.
Olemme tunteneet 20 vuotta, mutta aloimme vasta äskettäin viettää...
enemmän aikaa yhdessä. He kutsuivat meidät kylään ja menimmekin, -
mutta sanoin: "En voi luvata, että kutsun teidät vastavierailulle."
"Mutta vien teidät ulos syömään! Minä tarjoan ulkona ja te sisällä."
Miten suhtaudut itseesi? Ellei sinulla ole rauhaa itsesi kanssa, -
ei sitä voi olla muidenkaan kanssa. Elämäni muuttui kun ymmärsin, -
että monen muun ongelmani juuret johtuivat suhteesta omaan itseeni.
Tarjoan nyt opiskelusarjaa "How to succeed at being yourself".
Kun tilaat neljän cd:n sarjan, saat lahjaksi Joel Osteenin kirjan-
"Become a better you". Cd:t ja kirja auttavat sinua varmasti -
parantamaan suhdettasi itseesi ja siitä on apua joka elämänalueella.
Kuuntele lisätiedot ja tilaa, niin voit alkaa parantaa itsetuntoasi.
Pysy mukanamme, koska lopussa odottaa aivan erityinen kutsu.
Eikö maailma olisikin tylsä paikka, jos kaikki olisivat samanlaisia?
Tämä Joyce Meyerin opetussarja "How to succeed at being yourself"-
opettaa, ettei sinun tarvitse olla kuin muut. Olet ainutlaatuinen.
Sinun on luovuttava väärästä minäkuvasta ja sanottava:
"Täällä minä olen, Jumala, voit siunata minua! Olen juuri täällä!"
Tilaa Joycen 4-osainen opetussarja "How to succeed at being yourself"-
(Kuinka olla oma itsensä) ja saat kaupan päälle kirjan.
Tarjous on voimassa rajatun ajan. Tilaa osoitteessa joycemeyer.org.
Päästä itseluottamuksesi valloilleen ja ole oma itsesi!
Iloa on kaikkialla. Sitä on vanhassa valokuvassa -
ja tulevaisuuden toiveissa. Mutta entä nykyhetki?
Monet ihmiset elävät tulevaisuutta varten, ja nykyhetki jää kokematta.
Opi nauttimaan joka päivästä ja löydä ilo elämääsi juuri nyt.
Joyce Meyerin uusi teos "The secret to true happiness" -
(Todellisen ilon salaisuus) on saatavana nyt.
Vapautta on se, kun voit sanoa: "Olen kiertänyt tämän vuoren -
ympäri 200 kertaa, enkä usko, että haluan jatkaa sitä loppuelämäni."
"Joten aion muuttua! En aio odottaa muiden muuttumista."
Haluatteko tietää totuuden? Olen iloinen,kun hän lähtee urheilemaan.
Voin mennä syömään minne haluan, eikä kotiin ole kiirettä.
Kotona hallitsen kaukosäädintä. Dave ei ole edes paikalla.
Hän ei voi vaihtaa kanavaa urheilulle. Vihaatteko tekin sitä,-
kun joka mainoskatkolla kun silmä välttää, he vaihtavat kanavaa?
Olen ihan: "Entä jos lähtisit urheilemaan? Mene, mene."
Tiedä se, että olen vapaa. Vapaa! Vapaa!
Jumala ei halua sinulle häpeää.
Kun Jumala vaikuttaa elämääsi, voit muuttua.
Kun Hän tuomitsee sinut, Hän nostaa sinut takaisin jaloillesi.
Kun paholainen tuomitsee sinut, hän painaa sinut hukuksiin.
Tämä seuraavassa jaksossa.
Katsot ohjelmaani tv:stä, mutta oletko ollut mukana tapahtumissani?
Järjestämme Yhdysvalloissa joka vuosi 13 tapahtumaa, -
ja lisäksi muutamia ulkomailla. Kutsun nyt sinut tulemaan mukaan.
Pidät siitä varmasti! Tapahtumat koostuvat neljästä kerrasta, jotka-
sisältävät rukousta ja ylistystä. Teemme esirukouksia.
Luennoin arkielämän aiheista.
Joka kerta meillä todella mukavaa. Ilmapiiri on aivan mahtava!
Mukana on hyviä mediaesittelyitä ja opit uutta organisaatiostamme.
Pääset viettämään aikaa Jumalan sanan äärelle.
Sinulla on koko torstai, perjantai ja lauantai omaa aikaa tutustua -
Jumalaan ja antaa hänen tehdä elämässäsi työtä, joka ehkä jäisi-
tekemättä, ellet ota siihen aikaa.
Lämpimästi tervetuloa! Uskon, että tulet todella viihtymään.
Suomennos: Sanna Tirkkonen